ወደ አረብ አገራት በሚጓዙ ዜጎች ላይ እገዳ የተጣለው  ክፍተቶች ለማስተካከል ነው ተባለ
አዲስ አበባ፤ ጥቅምት 23/2006 (ዋቀኢማ) – የውጭ ጉዳይ ሚኒስትር ዴኤታው አቶ ደዋኖ ከድር ተቀማጭነታቸው በአዲስ አበባ  ከሆኑት የሳዑዲ ዓረቢያ፣ የኩዌት፣ የየመንና የኳታር አምባሳደሮች ጋር ህገ-ወጥ የሰዎች ዝውውርንና ጊዜያዊ የሥራ እገዳውን በሚመለከት አርብ ጥቅምት 22 ቀን 2006 ዓ.ም ተወያዩ፡፡በውጭ ጉዳይ ሚኒስቴር የቃል አቀባይ ጽ/ቤት ለኢሬቴድ እንዳስታወቀው  የውጭ ጉዳይ ሚኒስትር ዴኤታው ለቤት ሰራተኝነት ወደ ውጭ በሚሄዱ ሰዎች ላይ የተጣለው እገዳ በኢትዮጵያና በተቀባይ ሀገራት ያሉትን አንዳንድ ክፍተቶችን ለመፍታት ሲባል ነውየኤጀንሲዎችን አሰራርና ሁኔታዎችን ለማስተካከል፣ ለሁለቱም ወገኖች ጥቅም ሲባል እንዲሁም በህገ-ወጥ ደላሎች አማካኝነት የሚሄዱ ሰዎችን ለመከላከል መሆኑንም ሚንስትር ዴኤታው ለአምባሳደሮቹ ገልጸውላቸዋል፡፡ህገ-ወጥ ዝውውሩ ውስብስብና ዓለም አቀፋዊ ችግር በመሆኑ ግልጽ የሆነና አሁን ካለው የተሻለ ህጋዊ ማዕቀፍ መዘርጋት እንዳለበትም ሚኒስትር ዴኤታው ማብራሪያ ሰጥተዋል፡፡አምባሳደሮቹ በበኩላቸው ለቤት ሰራተኝነት ወደየሀገሮቻው የሚሄዱ ሰዎች በህጋዊ መንገድ ቢጓዙ ለላኪውም ሆነ ለተቀባዩ አገር የሚጠቅም  እንደሆነ አረጋግጠውላቸዋል፡፡ለዚህም ሲባል በጋራ ለመስራ መዘጋጀታቸውን እና ሀገራቱ ከኢትዮጵያ ጋር ያላቸውን ግንኙነት ይበልጥ ለማጠናከር እንደሚሰሩም ገልጸዋል፡፡ከመካከለኛው ምስራቅ ሀገራቱ ጋር ያለውን የሥራ ስምምነት ማደስና አዲስ ስምምነት ከሚያስፈልገው ጋርም መፈራረም እንደሚያስፈልግም አቶ ደዋኖ ተናግረዋል፡፡በመሆኑም በጋራ መስራት ያለባቸውን እንደ ቪዛ አሰጣጥ፣ የአቅም ግንባታ ሥራዎችን በሚመለከት በትብብር እንደሚሰሩና ተከታታይ ውይይቶችንም እንደሚያካሂዱ አስረድተዋል፡፡እንደ የየውጭ ጉዳይ ሚኒስቴር ዘገባ በተለያዩ መንገዶች ወደእነዚህ ሀገራት የገቡ ኢትዮጵያውያንንም ወደ ሀገራቸው በመመለሱ ሂደት ሀገራቱ ትብብር እንዲያደርጉ ሚኒስትር ዴኤታው ጥሪያቸውን አቅርበዋል፡፡